als_Latn dik_Latn sag_Latn
Sipas raportimeve më të fundit nga mediat italiane, dje Interi ka marrë përgjigje negative nga Atletiko e Madridit për Mario Suarez. Lojtari, pas ndeshjes së shkëlqyer kundër Realit të Madridit në Kupën e Mbretit dhe dje kundër Granadës, nuk është më në merkato. Megjithatë, nuk përjashtohet as mundësia që Atletiko po e përdor këtë strategji për të rritur çmimin e kartonit, duke qenë se bisedimet mes dy klubeve nuk janë mbyllur. Diçka e ngjashme ka ndodhur edhe me Lukas Leiva, i cili i ka thënë “po” Interit, por është Liverpuli që vazhdon të ngulë këmbë për të mos e nxjerrë në shitje duke e futur titullar javët e fundit. Nuk duket e lehtë as arritja tek Lasana Diarra, i cili nuk është liruar nga detyrimet me Lokomotivën e Moskës, por edhe nëse lirohet, për të është futur në garë Borusia e Dortmundit. Vështirësohen pistat për Interin që duket se nuk do ta ketë aq të lehtë sa për Shaqirin dhe Podolskit rrugën për të gjetur një mesfushor që të kënaqë shijet e Roberto Maçinit. Mario Suarez vazhdon të jetë objektivi i parë i zikaltërve, pavarësisht se për të arritur te spanjolli duket se do të jetë një rrugë e gjatë dhe e mundimshme.
Përgjigje negative për Leiva dhe Suarez, tani Interi…0
Share.
als_Latn als_Latn eng_Latn